CELEX: 62008CN0410
Language: fi
Date: 2008-09-22 00:00:00
Title: Asia C-410/08: Ennakkoratkaisupyyntö, jonka Finanzgericht Baden-Württemberg (Saksa) on esittänyt 22.9.2008 — Swiss Caps AG v. Hauptzollamt Singen

6.12.2008   
            
            
               FI
            
            
               Euroopan unionin virallinen lehti
            
            
               C 313/14
            
         Ennakkoratkaisupyyntö, jonka Finanzgericht Baden-Württemberg (Saksa) on esittänyt 22.9.2008 — Swiss Caps AG v. Hauptzollamt Singen
   (Asia C-410/08)
   (2008/C 313/20)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Baden-Württemberg
   Pääasian asianosaiset
   Kantaja: Swiss Caps AG
   Vastaaja: Hauptzollamt Singen
   Ennakkoratkaisukysymykset
   
               1)
            
            
               Onko yhdistetyn nimikkeistön (tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/98 (1) — yhdistetty nimikkeistö liite I) nimikettä 1517 tulkittava siten, että siihen on luokiteltava valmisteet, jotka koostuvat vain yhdestä — tiivistetystä — öljystä tai rasvasta, johon on lisätty pelkästään E-vitamiinia, ja jota ei ole muilta osin käsitelty?
            
         
               2)
            
            
               Mikäli ensimmäiseen kysymykseen vastataan myöntävästi:
               Onko yhdistetyn nimikkeistön nimikettä 1517 tulkittava siten, että mikäli 600 mg:aan tiivistettyä kalaöljyä (Incromega EPA SR 500 TG) lisätään 22,8 mg E-vitamiinitiivistettä (d-aplha-Tocopherol), tätä tavaraa ei enää voida luokitella tähän nimikkeeseen?
            
         
               3)
            
            
               Mikäli ensimmäiseen kysymykseen vastataan myöntävästi ja toiseen kieltävästi:
               Onko yhdistetyn nimikkeistön yleisten tulkintasääntöjen sääntöä 5 tulkittava siten, että kapselipäällykset, jotka sisältävät 212,8 mg liivatetta, 77,7 mg glyserolia ja 159,6 mg puhdistettua vettä ja lisäravintoaineita, on luokiteltava pakkausaineiksi tai pakkauspäällyksiksi?
            
         
               4)
            
            
               Mikäli kolmanteen kysymykseen vastataan kieltävästi:
               Onko yhdistetyn nimikkeistön nimikettä 1517 tulkittava siten, että jos kapselipäällykset sisältävät 212,8 mg liivatetta, 77,7 mg glyserolia ja 159,6 mg puhdistettua vettä, kapseleita ei voida luokitella tähän nimikkeeseen?
            
         
      (1)  EYVL L 256, s. 1.